Toshkent shahrida tabiatdan noqonuniy ravishda foydalanganlik uchun yil boshidan buyon 23 mln so‘mdan ortiq jarima solindi. Bu haqda Toshkent shahar hokimligining axborot xizmati ma’lum qildi. 2015 yilda Vazirlar Mahkamasining 2014 yil 20 oktabrdagi 290-sonli qarori talabiga ko‘ra tabiatdan foydalanuvchilar tomonidan berilgan murojaatlarga ko‘ra joyiga chiqib dov-daraxtlarning holati o‘rganilib, mahalliy hokimliklarga 1578ta xulosalar kiritildi. Mazkur qaror talabiga ko‘ra, Toshkentda o‘simlik dunyosidan maxsus foydalanganlik uchun 2015 yilda 731,7 mln so‘m undirildi. Noqonuniy ravishda tabiatdan foydalanganlik uchun yil boshidan beri 168ta holat bo‘yicha 23,680 mln so‘mlik jarima solindi va o‘simlik dunyosiga yetkazilgan 58,504 mln so‘mlik moddiy zarar undirildi.